Մ. ԽԱԹԱՄԻ - Ես պարզապես հավելեմ, որ էներգետիկան եւ հաղորդակցական ուղիները երկրների կարողությունների ապացույցն են:Բարեբախտաբար մեր ձեռք բերած համաձայնությունների հիմնական մասը վերաբերում է էներգետիկային, տրանսպորտին եւ հաղորդակցությանը:Բացի այդ, Հայաստանը գտնվում է հյուսիս-հարավ միջանցքի հատվածում եւ որքան շատ կարողանա հզորանալ այդ միջանցքում, այնքան մեծ շահ կստանա այդ առանցքի վրա գտնվող երկրներից: Որքան շատ համագործակցենք մենք այդ երկու բնագավառներում, այնքան կնպաստենք ամբողջ տարածաշրջանի զարգացմանը: Մեր համագործակցությունը, սակայն, չի սահմանափակվում այդ բնագավառներով: